2013.gada 27.augustā Noteikumi Nr. 672

Rīgā (prot. Nr. 46 28.§)

**Ārstniecības personu un ārstniecības atbalsta personu profesionālo zināšanu pārbaudes un sertifikācijas maksas pakalpojumu cenrādis**

Izdoti saskaņā ar
Ārstniecības likuma

29.panta ceturto daļu

1. Noteikumi nosaka ārstniecības personu un ārstniecības atbalsta personu profesionālo zināšanu pārbaudes, sertifikāta noformēšanas, reģistrēšanas un tā dublikāta izgatavošanas maksas pakalpojumu cenrādi.

2. Ārstniecības personu un ārstniecības atbalsta personu profesionālo zināšanu pārbaudes (sertifikācija un resertifikācija), sertifikāta noformēšanas, reģistrēšanas un tā dublikāta izgatavošanas izcenojumus nosaka saskaņā ar cenrādi (pielikums).

3. Atzīt par spēku zaudējušiem Ministru kabineta 2013.gada 15.janvāra noteikumus Nr.31 "Ārstniecības personu un ārstniecības atbalsta personu profesionālo zināšanu pārbaudes un sertifikācijas maksas pakalpojumu cenrādis" (Latvijas Vēstnesis, 2013, 12.nr.).

4. Skaidras naudas maksājumiem, kurus atbilstoši *Euro* ieviešanas kārtības likumā noteiktajā vienlaicīgas apgrozības periodā veic latos, piemēro Ministru kabineta 2013.gada 15.janvāra noteikumus Nr.31 "Ārstniecības personu un ārstniecības atbalsta personu profesionālo zināšanu pārbaudes un sertifikācijas maksas pakalpojumu cenrādis".

5. Noteikumi stājas spēkā 2014.gada 1.janvārī.

Ministru prezidents Valdis Dombrovskis

Veselības ministre Ingrīda Circene